**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu nariadenia vlády Slovenskej republiky, ktorým sa zrušuje nariadenie vlády Slovenskej republiky č. 266/2006 Z. z. o bezpečnosti lietadiel tretích štátov používajúcich letiská na území Slovenskej republiky v znení nariadenia vlády Slovenskej republiky č. 530/2008 Z. z. informovaná prostredníctvom predbežnej informácie k návrhu nariadenia vlády zverejnenej v informačnom systéme verejnej správy Slov-Lex (PI/2018/256) od 16. novembra 2018 do 29. novembra 2018.

Návrh nariadenia vlády bol zaslaný formou cielenej konzultácie na pripomienkovanie Únii dopravy, pôšt a telekomunikácií, Integrovanému odborovému zväzu a Asociácii priemyselných zväzov. Zároveň bol návrh nariadenia vlády poslaný na konzultáciu aj Dopravnému úradu.

K návrhu nariadenia vlády neboli Úniou dopravy, pôšt a telekomunikácií, Integrovaným odborovým zväzom, Asociáciou priemyselných zväzov a Dopravným úradom predložené pripomienky.

Občania sa do konzultácií na základe predbežnej informácie č. PI/2018/256 nezapojili.